Zun thlum, thi thlum a mal ter thei tu Vainim | Radio Veritas Asia\nZun thlum, thi thlum a mal ter thei tu Vainim\nZun thlum, thi thlum a mal ter thei tu Vainim ih that hnemnak thuhla\nVainim ah vainim thlum, thaw phat vainim le vainim sen (Shine vainim) tiin a um ih, atlangpi ahcun vainim eng cu a thlum ce ih, vainim sen cu a thlum ih a thaw zet. Vainim cu suang, bawl, rawh, keau, Jelly cutivek rawl lei theh ih ei asivekin thenkhat cu hmeh khalah an hmang a si. Laitlang lam ahcun khuahlan pilepu san ihsin thokin tuini tiang lai daan tisop tiin duh tak in ei a si theu. Vainim cu minung pawl hrang lawng siloin ramsa pawl khalin an ei thei ruangah hmun then khat pawl ahcun caw le sia pawl an thang thei nak dingah vainim an pe theu. Tuihlan minung pawl cu vainim kau thawn kuak an zual ih hmui si thaw si in an fawp theu. Atuahcun American ih Ceraplast campany ihsin vainim ih a tel mi Kaci dat pawl hmang in kiangkap a siat suah lomi plastic pawl an tuah ih 2013 kumah Zinan man a kai ruangah Zinan aiah an suah mi Zio palastic a suak thlang ding tiin zingzoi a si.\n1.Vainim sungih a um mi amah te ih a cang mi Kaci dat le Aahmin dat pawl cu minung taksa sungih glucose kha hmanhman in a um ter ih, thi sung ih a thlum dat a mal ter thu, vainim tuletu a ei tu nunau pawl ah thi thlum nat can thei nak zatek 30 a mal ter thu, ahleicein a dup mi vainim in zunthlum nat kha a dem ter thu Japan ram ih Biochemical le Biophysical Research Communications in an tar lang.\n2.Vainim sungih a um mi a thau in thi thangnat a nei mi mipa pawl zatek 12 a tla ter ih, nunau pawl cu zatek 5 thi a tla ter.\n3.Zun inn cu thaten hna a tuan ter ih, kal thawn pehpar mi nat a phunphun a dam ter thei. Ahleice in vainim suan mi ti in nakin zun feh daan a tha ter.\n4.Vainim cu a dang thing thei rah kung pawl lakah clories dat a tam bik mi asi ruangah tha zang a cang terih hleiah a sungih a tel mi Vatamin dat cu taksa hnatuan nak pawl a bawm ruangah thazang a tam ter.\n5.Vainim sungih a ummi Kaci dat cu taksa sungih a tha lo mi Colostrum cu a mal ter thei thu Nutrition Biochemistry sii thuthang ah an tar lang. Cuihleiah a zup ol zet mi Ahmin dat tampi a tel ih, Colostrum khal a tlak ter ruangah taksa rih nak hmanhman ten um a duh tu pawl in ei an tul. Ahleicein vainim in thau tuk nak a kham. Vainim khuat khat sungah 15-calories a tel ruangah, suncaw ei hlan ah vainim khuat khat ei nak in rilrawn tuknak le rawl ei duh nak thinlung a mal ter ruangah taksa rih nak a tla ter duh tu pawl a bawm thei.\n6.Vainim sung ih a um mi thau cu lung thi hri pawl a cak ter ih, lung thi feh nak ah bom nak a pe ih, lung a dam ter. A tha lo mi Colostrum thi khal nak um lo dingin a humhim thei. Lung nat nak thawn pehparmi zengnak khal a um ter lo. Canida ramih siilam mifim pawl in ruah nak an pe ih cumi cu Boston ih nurse pawl khal in an pom.\n7. Thawthawt nak lamzin ih harhdam nak a that ter ruangah nauhak pawl vainim ei ter a tul.\n8.Vainim sungah Vitamin B12 le Folic acid pawl tampi a tel ruangah Tan dat sung nak ruangih a cang mi thi tha mal nat nak a kham thei. Nauvon tu pawl thi sang nak le thi sen ruangah kut, ke thling nak pawl a dam ter ih hleiah, vainim ei nak in a suak tu ding naute pawl hrangah cell pawl tha a khat ter ih pound kim lomi naute an nei lo. Cuihleiah naute ih thluak hri khal a tha ter.\n9. Vainim sungih a ummi Vitamin B1cu thluak cell pawl tha a tha ter ih, thil hminsin nak le thil hmuh thei nak a tha ter. Cuihleiah Alzheimer thluak lam nat nak khal a mal ter thei.\n10. Cornell University ih an zoh nak vekin Vainim sungah dat thang dokham nak thilri pawl a tel ruangah taksa sungih duhlomi free radical pawl a do ih, cancer nat nak a phunphun khalin a kham thei. Ril ih tur pawl a hlon ih hleiah, ril sung ih that nak a pe tu bacteria pawl a bom ruangah rel cancer a cang ter lo. Mi pakhat ih nikhat sungih Ahmin dat a tul mi zatek 18.4 cu vainim khuat khat in ngah a theih ruangah rawl rial nak a tha ter ih, pum a that ter ruangah rilpi cancer a can ter thei lo thu Canida siilam mifam pawl in an sim. Beta Cryptoxanthin dat a tel ruangah vainim hmanhman ei nak in cuap cancer can thei nak zatek 37 a mal ter. Hnawi le thin cancer a bol mi pawl than nak khal a kham thei.\n11. Kum upa pawl ruh kiah nak le ruh pelh nat nak a kham thei.\n12. Vainim sungih a um mi Linoleic acid le Kaci dat pawl cu taksa an mawi ter ih a bol a sen mi pawl a um ter lo. Vainim a sen pawl ah harhdam nak a tha ter tu dat a tel ruangah tui lai ah cei awk nak thilri pawl le taksa no nak thilri pawl ah an hmang.\n13. Vainim vekin aihre zawng a nei mi hanghnah hangrah pawl lakah Vitanim A tampi a tel ruangah mit harhdam nak hrangah tampi in a tha. Ram tinkim sumdawn nak mifim pawlkom ih hminsin mi pawl vekin, vainim cu kum upa ruangih thil hmuh thei nak siat nak le sunglamih a kham tu nat pawl a kham thei thu, suah keh ih nauhak mit cawt nak pawl a kham thei thu an sim.\n14. Vainim ah Antioxidant phunkhat asimi Frulic acid a tel ruangah taksa sungah thling nak pawl a sawng ter thei.\n15. Vainim sungih a tel mi Biotin dat in sam that ter thei nak a nei.\n16. Vainim sungah hanghnah hangrah lakih hmuh har zet mi Vitamin B5 cu kal tlunlamih Adrenal gland ihsin cii zai thei nak tha a pek ruangah fate nei dingih a zuam rero tu nulepa pawl vainim ei dingah a tul.\nVainim thawn taksa kilhim daan\n1. Vainim a phut mi malte kha hnih ringring mi cleanser thawn rawi aw dingin cawk aw (a tul asile tidai malte rawi aw. Cui rawi mi cu hmai parah a hlum pungsan in nuam teten a sung lut dingin hnih aw. Minute 10 a rei hnuah ti hlum thawn thiang fai ter aw. Cutivek ih karkhat veikhat tuah nak in hmai par ih hmasi le hri cu pawl a hlo ih, taksa a no ih a mawi ding.\n2. Taksa vun hrangah vainim kha scrub tiin hman a theih. Vainim phut asilole phom mi vainim kha hman ringringmi sapian thawn rawi in taksa zaten rawt nak in mangbangza in a no zet mi taksa neih a theih.\n1. Vainim kha kiau hnakin siti tel loih ei nak le suan mi a ti pawl harhdam nak hrangah a tha sawn.\n2.Vainim sungih a thlum dat suak dingah, vainim suang tikah cite malte rawi in ei a tul.\n1. Pum thalo laiah vainim ei lo ding.\n2. Vickroove thawn tuahmi vainim puak pawl kha plastic sung ret tikah cui vainim ihsin perfluaro Octanoic Acid (PFOA) tiih kawh mi chemical dat a suak ih, taksa sung a thlen tikah, naupai thei nak a kham.\n3. Cite a tammi vainim cu ei duh nak thinlung a tamtuk tikah, cui hminsin nak cu "nangmah cu thinhar nak na tuar ti a lang ter" (tampi'n ei hlah)\nAman khung mi ei le in lawng a tha bik mi in le ei tiin ruat hlah. Harhdam nak hrang a tha bik in that nak a pe tu ding lawng a tha bik in ei tiin hminsin a tul. Ziangvek rawl hman tuah daan phunphun thawn a mai um daan vekih ei nak cu harhdam nak hrangah a tha bik. Curuangah mah kiang nai te ih olten ngah thei mi man ol ten ngah thei mi vainim kha kan dam sung ah kan harhdam nak a that thei nak dingah ei cio uh si.


Pathian ih Hrilmi - Chinland Today Media\nMay 5, 2012 4:16 pm·0 comments\nRaaltlan bangin a tthekdarh awmi, Pathian ih hrilmi pawl… Jesuh Khrih ih thu nan thlunnak dingah le Amai’ thiisen ih thlentermi nan sinak dingah nannih cu kan Pa Pathian ih tumtahnak bangtuk in hrilmi le Amah ih thlarau in mi thianghlim ih tuahmi nan si.\nBible Siar Ding: 1 Thess 1:2-7; 4:3-12\nMilai sinak, tisami sinak, leitlun ih amahte a cangmi thilri tlaihsannak timi pawl zate hi vanlam huham dokalhtu an si. Satan huham in milai nunnak ih himi vek dinhmun parah a tthum aw, hram a khuar ih hna a ttuan, ahleice in minung thinlung muril thuhrisahcatnak in Pathian hnenih a pek awk lo tikah a luarkaibik. Cuticun thim thuneihnak cu tho le cangvai tahrat in vanlam tleunak ih thuneihnak kha a doraal thlang. Sikhalsehla ziangtik hmanah khawthim cu khawvang cu a do neh thei dah kel lo.\nVanlam thuneihnak hi a caangcaang ahcun mi malte a si aw ttheu hmanseh, mi tamsawn a si aw ringring ko. Ka simmi hi a dik maw? A si, ka sim duhmi cu a fiang ko. Mi malte sungih a um caan hmanah nehnak a co ringirng thotho.\nThlarau Thianghlim in kan thuneihnak le kan caan ttha theihter in duhsak: “Kannih cu kan Pa Pathian ih tumtahnak bangtuk in hrilmi le Amah ih thlarau in mi thianghlim ih tuahmi kan si” (1 Peter 1:2). Atu ih Thlarau ih thianhlimternak cu sualnak ihsin thianhlimternak a si lo. Cumi cu tlennak hnattuan hnakin a saang deuh. Jesuh thiisen cu thianhlimternak hrangah huham cakzetmi a si; cule huham cahnak dang pawl cu a dawihlo ih a cakzetmi Pathian ih huham in kan nunnak cu a thar in in thlengh sak.\nKan sung ihsin sualnak ih in suahsan tikah, kan nunnak cu thianhlimter a si tikah le Pathian Thu cu kan sungah nung in Thlarau Thianghlim huham cahnak a cangvaih tikah ziangtinkim ah nehnak in coter. Cuti’n Thlarau Thianghlim huham phuanlang awknak in a saannak hmun ah in khaisang dingih Khrih sungi a phuanglang awtu Pathian ih sinak famkim sungah in hruailut ding.\nCumi cu Thlarau Thianghlim ih ti thianghlimnak in a si ih thunthlunnak le Khrih thiisen ih thehnak in a si. Thuthlunnak siar lo thianghlimternak dang a um lo.\nSualralnak cu a karhzaizet ko ding, asinan Bawipa in a mithiang pawl tlunih thantar a thlir ahcun nehnak a si.


Japan In Oxygen Thawl 700 Le Mina Phur Motor 14 Myanmar A Bawm Ding - IHBURLEN\nCOMPUTER LEH I.T. LAM\nJapan In Oxygen Thawl 700 Le Mina Phur Motor 14 Myanmar A Bawm Ding\nJuly 22, 2021 admin RAMLENG THUTHANG, THUTHANG 0\nCovid-19 suar thumnak ih a nuaimi Myanmar mipi thihhu sual rero pawl hrangah United Nations Office for Project Services (UNOPS) fehtlang in Japan ram cu Oxygen thawl 700 le mina phurhnak motor 14 a bom ding thu July 21 ah Japan ramdang palai in a sim.\n2021, June thla ihsin tuni tiang Myanmar ram mipi in Covid-19 suar thumnak an tuar rero laifang a si ih nitin mithi a thuahthuah ih an um ruangah bom an tulzia Japan hin a theih ruangih bawm a si, tiah a ti.\nHiti a bom ruangah SAC ralhrang thapeknak thawn zianghman pehparawknak a um lo ih (UNOPS) hmalaknak somdawl duhnak thawn Japan hin bomnak a pek thu a tarlang fawn.\nUNOPS hin Myanmar mipi cop le cilh ih an hman theinak dingah Yangon ramthen ih Harhdamnak zung ah direct in thilri a kuat ding thu le mina phur motor 14 lawngte hmunkip ih sivai lam pawlkom hnenah tuanvo a pek ding thu a rel.\nHi thil (4) ruangah Pathian hnen lungawithu sim uhsi\nInn san man le ei-in dap ih suak a nu, a ra tlun thei lo ruangah ni hnih sung khiti khin a hngak


A Thupte Ih Simmi Thil pawl - Chinland Today Media\nSeptember 16, 2009 9:34 am·0 comments\nMifim cu a ttongkam in zaangfah a hlawh;\nMi-aa cu amai’ hmurkaa in a siatsuah. – Thusimtu 10:12\n– 2Korin 9\nMi hrekkhat in hmin ngan lo hi ttihhrut pawl ih tuah daan a si an ti. Hmin ngan aw loin mi thil tuahmi relsia, soisel, mah ruahnak simmi ca tampi ka siar. Cuvek pawl cun mi thinhengter ding le ningzakza sual hawl soiselnak tuah dingin zalennak kan ngah tiah an ruat aw. Hmin ngan lonak in mai’ ttongmi parah ttuanvo laak lo, zaangfahnak nei lo minung a siter hngai.\nKei khal ka ttongmi a si ti ka phuang duh lo tikah hmin lo ih cangan duhnak sualforh ka tuar ttheu. Cutikah cawl lawk in khua ka ruat saal. Kan hmin langter kan duh lo ahcun ngan loin kan um asile a ttha sawn ding. Ka hril ngahmi cu ngan lo ih um, asilole mi siatsuah zawngin si loin mi bawmtu si ding zawngih ngan timi hi a si.\nPaul in Efesa cakuat ah: “Nan biak awk tikah…ttong ttha le ttong mawi hmang uh,” (Efesa 4:29) a ti. Hmin ngan duh lonak ih tumtahmi cu mi bawm ding si loin mi thangsiat duhnak le mi tuahmawh duh ruangah a si.\nNa innsang mi, na hnattuanpi le na Pastor hnenah thuthup sim dingin tukforhnak na ton tikah ziangruangah na hmin phuan na duh lo timi ttha tein ruat hnik aw. Hmin phuang tahrat in na sim duh lomi thu hi Pathian khal in lo phuanter a duh lomi thu a si thei. Pathian cu zaangfahnak thawn a khat ih a thin khal a sau (Suah. 34:6) vekin thinsau ding kan si.\nBawipa, lam dang hoi dingin in bawm aw,\nMai’ zawn lawng ruat ih puarthaunak ttongkam ihsin;\nCuti’n Na faale pawl cu an si ding,\nNa duhdawt mi Fapa duhdaw le thangtthatnak in.\nHmin phuang lo ih cangan cu mi tuahmawhnak ttongkam thawn\ndunglam ah a relhtu mi ttihhrut pawl ih nunzia a si.


Fikfa Ihsin Fimzirnak - Chinland Today Media\nFikfa Ihsin Fimzirnak\nAugust 8, 2010 12:01 am·0 comments\nMi lungruh va si hlah uh. Nan pupa pawl Pathian dodal an rak si vek cun si hlah uh; Hramlak ih Pathian an hniksak ni ih an rak um vek cun um ve hlah uh. – Hebru 3:8\n– Saam 74 – 76\n– Rom 9:16-33\nNitin kan Lamleen kel vekih lamzin kan fehlai ah fikfa-kawngsang burpi ka pah ngah pang. Ka pah laifang ahcun ka theithiam lemlo na’n a nehhnu ahcun ka kut le ka ke in keunak hma pawl ka hmu. A burpi ih a zammi fikfa rual lakih ka fehnak ah ka taksa parah thak le hma a rak um ih a nuam lozet.\nHih ka hmuhtonmi thu in, Israel mi pawl Faraw in a thlah duh lo tikah Pathian cu Izipt ram ah fikfa ruangih natnak a thlenter thu i vun hmu suakter. Fikfa (lice) timi cu Hebru ttong a si ih kannih ih kan fiang theinak dingah kawngsang (gnat or mosquitoes) tinak khal a si thei. Suahlannak 8:16-18 ah, cuih fikfa tamzia cu nelrawn ram ih vunnel thawn tahtthim a si. Porh awk hmangzet Faraw ih puithiam pawl an kholh awknak hmun pawl cu fikfa in a khat thluh. Pathian in himi harsatnak cu Faraw siangpahrang in a nun sir-aw in Israel mi pawl fehter dingah a umtermi asinan a lung a hakter thotho.\nPathian in Amai’ lam na hoi theinak dingah na nunnak ah thil a thlentermi a um pang maw? A hnenih kir saal ding le Amah thawn um tlang dingin a lo leem dah maw? (Galati 5:25). A sawmnak parah kan lung kan hakter hrih ding maw. Cuhnakin Pathian hnenah pan in (Jeim 4:6-8) thlaraulam thu ah ziangmi si in zirh duh? ti’n sut sawn uhsi! – Dennish Fisher\nNi cun tlakrawh si dingah leidip a hakter,\nKhuaiseng cu duhduh ih tuah dingah a neemter;\nCuvek in mi hrekkhat thinlung a hak ding,\nMidang cu sui vekin an thiangfai ding. –Sper\nPathian cun sualphuannak ihsin mi lungawi si dingah\nsual theihternak ah in riahsiatter.


US Boston Marathon A Net Tiang Tlan Sal - Chinland Today Media\nUS Boston Marathon A Net Tiang Tlan Sal\nMay 26, 2013 4:25 am·0 comments\nApril 15 ih US tlanzuamnak Boston Marathon ih bomb 2 puah ruangih anet tiang tlansuak theilo pawl cun hi tlan zuamnak cu a netiang an tlan sal. Hi hmun ih mipi siatsuahnak bomb puak ruangih thi mi pali, China pakhat, US mi vantlang pahnih le hi bomb puahtu misual Dzhokhar Tsarnaev a an dawi nak ih a thitu palik pa pawl hnilhlonak ah hi tlanzuamnak ih anetnak rin hmaihruaitu pawl cun US thantar pahnih le China thanthar pakhat an keng.\nHi tlan zuamnak cu ‘One Run’ tiih hmin pek a siih an thuken ah ‘ A cemnak tiang kan tleng ding’ ti a si. US ih zingzoitu pawl ih an tarlan danah misual Dzhokhar Tsarnaev , arelhnak hmun longfate ih an va kaihnak hmun ah, a bomb puah mi cu US pawl kaihhnuainak ih Iraq le Afghanistan pawl ih doawknak ih thihnak pawl lehrulnak a si tiih a ngan mi an hmuh thu an sim.\nOne Run tawlreltu Alain Ferry cun mipi pawl lampi ih thinlung tuarnak leh auaw thawng in lampi a khat ih, hi tawk ih hliamtuar dam hrihlo pawl ih natnak le tuarnak khal ka tuarpi ih ka rak theithiampi a si tiin thuthang latu pawl hnenah a sim.\nUS Ramsung Ih Zarhkhat Sung Thilthleng Danglam Deuhpawl\nBoston Marathon Ih Bomb Puahnak Ih Telve Tiih Rinhlelhmi Dang 3 Pawl\nUS Khawmual Thuthang Hrekkhat\nBoston Khawsung Marathon Tlantu Pawl Tlanlai Ah Bomb Puak, Mi 3 Thi, Mi Tamtak Hliamtuar\nBoston Bomb Puahtu Rinhlelhmi Dang 3 Kai


Franklin In Liberty University Tlawngta Pawl Thucah - Chinland Today Media\nJanuary 28, 2013 2:35 am·0 comments\nVIRGINIA : Leitlun ih Christian university ih tumbik ih relmi Liberty University cun, tuikum Convocation service an neihnak ah, Billy Graham ih fapa, Franklin Grahman cu thucah simtu ah sawm in thucah sunglawi zet simnak anei. Franklin Gramah hi, Samaritan Purse ah president tuantu le, Billy Graham Association ih CEO khal a si fawn.\nLiberty University Convocation ih thu asim mi ah, Franklin Graham cun, “Ziangha Jesuh Khrih Thlun timi hi?” timi thupi hmang in thusimnak a nei. Talwngta pawl hnen ah Jesuh Khrih thlun timi ih umzia le, pek a tulmi pawl ziang an si ti mi thucah sunglawi zet asim. “Jesuh Khrih thlun timi hi ziangha asi?\nBawipa hinah ka um ti ih ausuah hi ziangvek ciah asi?” ti in thusuhnak a tuah ih, Luke 14 sungta sirhsan ah hmang in, “Jesuh Khrih thlun timi cu mah le phatsanawk ngamnak taktak hi asi. Pathian pakhatnak ih ret ringring ih nitin nun feh ding hi asi” ti in thucah asim hai. Liberty University hi, 1971 kum ah khan dinsuah asi ih, US ram le hmun dangdang ih Pathian hnatuan tamtak hrinsuahnak hmunpi pakhat asi.\nEgypt Ram Ah Christian Dawr Muslim Pawl In Siatsuah\nPoland Khawpi Warsaw Ah Thangphawknak Sunglawi\nEvan. Billy Graham ih Cabur Thar


Chinlandtoday In Kan Lo Hmuak! - Chinland Today Media\nChinlandtoday In Kan Lo Hmuak!\nDecember 12, 2009 5:53 pm·0 comments\nChinlandtoday hin mipi a riannak kumkhat a kim zo. Ram kip le hmun kip ih um kan palaipawl ih ca nganmi hleiah thangthar nonawn siarcawklo in capoh, thufim, nunthuleng, biazai le cahram dangdang kan ngan khawm tikah Chinlandtoday (CT) ih mipi riannak a kau sinsin a si.\nTuini tiang (CT ID) chinlandtoday@yahoo.com le website sung ih comment in pekmi hmuahhmuah atha le sia thleidang hranpa loin mipi hmuh diangah pholang theu a si ruangah catha zetzet a um rualrual in siar harsa zet khal a um phah ko ding. Casiartu pawl in kan thliarhrang thiam ih a lungawi um nasa.\nKumkhat sung hnatuannak ah sawiselnak le harsatnak tampi kan tawng ko nan kan kiangkap ih “in pe hram uh”, “in bawm hram u”, “in run uh”, “ei ding kan nei lo”, “siin ding kan nei lo”, “kan thi thlang ding” tiih a au rero kan mipi ram sung ram le ih khawsa pawl hrang ahcun sawiselnak le vuihramnak tongkam cu kan hnaset tun in mipi hrang ah kan theitawk kan tuan rero a si.\nChinlandtoday hi zo ih tabul ti um lo in kan Chinmi zate ih ta a si. Laimipawl ih kan khawmual; kan tualrawn ah hmang sinsin uh si. Kan Chinmi thansohnak ding hrang ih hman ding a si. Chinmi thansonak ding a si ahcun tin liamcia caan khalah khohkhah takin ke a kar rero zo ih a kar sinsin ding.\nNonawn tampi hi kan chinlandtoday ah cangan ding ah kan lo sawm a si. Atu ah mino tampi in ca kan ngan rero zo. Zovekih ruahnak khal ngainep ih dungtun san men lo in kan tar ringring a si. Cun, himi website kaitu pawl hi ram kip ih um kan si vekin kan caan hmandaan a bang aw lo ih cunah nazi 24 sung online kan um a si.\nChinlandtoday hi zate ta a sivekin mipi kan zaten ca ngan ding ah sawm le theihter kan si. Kan theihmi thuthang phunphun tarlang a theih ringring. Zo ih ruahnak hman kan hnawl dahlo. Chinlandtoday na hmu daan le thapek in duhnakpawl khal contact chinlandtoday@yahoo.com ah in kuat ringring thei a si.\nCT Kan Ti Mi Hi?\nBIAZAI RIANRAM- a suak cing ding..


Germany Ram Ah TlawngTa Nauhak 15 Kap That - Chinland Today Media\nGermany Ram Ah TlawngTa Nauhak 15 Kap That\nMarch 11, 2009 5:19 pm·0 comments\nGermany Ram Ah Tlawngta Nuahak 15 Kapthat\nMizan sunah Germany ram thlanglam Stuttgart kiang Winnenden ih Albertville Secondry tlawng ta pawlcu. Tlawngta pakhat tlangval kum 17 mi’n Meithal thawi a kah ciamco ruangah minung 15 an thi ih midang ziangmaw zatin hriamhma an tuar. Palik hotu Erwin Hetger, in a sim nakah hi tlawngta kum 17 mihin an mairam nazi 10 hlante ah raldo nak hnipuan dum a hruh ih tlawng Inn hi a panih tlawng Inn a thlenin tlawng Inn sungih tlawngta pawlcu a kap ciamco ih tlawngta hrekkhat pawlcu tlawng Inn sangkate ihsin an dawpsuak tiah a sim. Tlawng Inn sungah hin mithi leh hriamhma tuartu pawlih thisen cu a luangtamzet tiah asimbet. Hi tlawng Inn ah hin tlawngta minung 1,000 hrawng an umih. Hi thilsual titu pahi Palik pawlin an dawi ruangah khawpi sung laili ah a tlanlut ih. lehhnu ah cun kahthat asi ih. Palik pawlih kahthat mimaw? a mahte a kapthat aw ticu an simlo. Hi mithi pawlhi tlawngta 9 leh Saya 3 leh an kiangkap ih rakum minung 3 an si. A hmunih vafeh Thuthangca latu pawlcun himi hmunih buainak cu a rapthlak zetih tlawngta nu le pa leh tlawngta pawlcu an ttap rero ih thisen luangleh kah awknak hnuhma cu rapthlak zet asi tiah an simih Palik pawlkhal an tamzetih thil umdan khal fiangtei zohfel leh theihthei loding khawpin a buai asi tiah an sim.\nUS Ram Alabama Ah Mi 9 Kap That\nAmerica ram thlanglam Alabama ah Meithal keng mi pakhat in hmunli ah buainak a tuah ve ih Minung 9 a kahthat hnu ah a mahte a kapthat awve. Hi thilsual tuahtu hi a hmin leh a thuhla dinhmun rel lang asilo ih. Minung umnak Inn leh Petrol Station, Dawr, leh Mawtaw pawlcu a dangdang in a kapciamco asi. Minung umnak Inn a kahmi sungah nauhak 1 telin minung 5 a kapthatih. Hi minung 9 a kahthat mipawl sungah hin mi hrekkhat cu a mai sungkhat a Pu le pawltla an si. Thuthang pakhat cun hi misual pahin Samson kiangih a Nu thawi an umnak Inn khal a nawkkangih hi Inn sungah hin an luhthei hrihlo ruangah Inn sung dinhmun thil umdan ziang tivek asi ti thei asi hrihlo ih Inn sungah hin a Nu a thi asi ah cun minung 10 a that tinak asi dingtiah a sim. Associated Press in a simbet nakah hi misual pahin. Himi hnu khalah Samson Supply Store leh Service Station a kapsal in minung 1 veve an thisal tiah a simbet. Palik bawi pakhat cun an khaw Deputy Sheriff ih Nupi leh a fate an si tiah asim. Maple Baptist Church Pastor, Mike Shirah in a simnakah Hi misual pahin Car ih a tlanphah ah a Meithal cu a duhduh nak zawnah a hmetpuak vivo men asi tiah a hmuhthu asimve. Himi sualpa hin a kiangih Geneva Palik bawi Frankie Lindsay, ih Car hi vawi 11 a kapih hi Palik bawipa hin Meithalih kahtlang theilo mi kawra rakhruh ruangah a thilo a si. Palik pawlthawi an kah awknak ah hin hi misual pahin Meithal vawi 30 lenglo a hmetpuak man asi.\nIndia Cozah In Comando Ralkap Kuat\nIndia Cozah cun Pakistan ramih Indian Embassy leh a hnattuan tupawl kil dingin Comando ralkap 16 a kuat tiah (CISC) Director General N R Das cun a sim, Hi Comando ralkap pawlhi raldo thiamzet Training tha zetzet nei an siih. An lakah hin Mi upa pawimawh cungcuang to nak mawtaw mawn thiam khal an tel. Pakistan ramih Indian Embassy hi Pakistan ralkap pawlcun an kil nan Pakistan ramhi rambuai asi ruangah ralrin thilthu ih an kuatbet mi asi. Hi vek thotho in Nepal ramih Kathmandu khawpi khalh Indian Embassy hi CISF Comando ralkap pawlin an kil thotho ih Afghanistan ramih Indian Embassy khal ITBP Comando ralkap pawlin an kil thotho a si.\nPakistan Ram Politics Din Hmun\nLeitlun ram tamzet lakih Tapung pawl dangdang um khawmnak leh buainak Bomb puak leh that awknak Do awknak tamnak hmun Pakistan ramcu a Cozah sungkhal ah Politics buainak nasa zetin an tawng rero laiih. Pakistan ralbawi tumbik General Ashfaq Parvez Kayani cun tuisun ah Prime Minister Yousuf Raza Gilani a tawngih an ram politics buainak leh an ram humhim nakding thu a relpi ih theih asi, Asinan an thurelmi zate in puansuah asilo. Himi laiah an ram President Asif Ali Zardari cu Iran ram Tehran khawpi ih Economic Cooperation Organisation Summit hmangih a fehlai asiih. Pakistan ramih tlungsal hrihlo dingin thurawn pek asi tiah thuthang a umih. Asinan hithu hi thufiang asi tinak ngaingai cu a neilo. Pakistan ram buainak hi Cozah lam leh Opposition pawl nasa zetin an dodar aw ih Politician hrekkhat pawlcun Pakistan ramhi Ralkap in Cozah nak a lasal menthei ti ih zumtu tla an um…\nTikcu hi mannei zetin hmang hram aw\nTapung Pawlin Lahore KhawPi Police Training Centre Kap


Net Work Connection le Nunau Connection - Chinland Today Media\nMarch 11, 2009 5:22 pm·1 comment\nInternet Connection tha te ih la ding cun, a Company pi ah sumpai le proof phunphun thawn pekluh awk ta a tul bangin, fala ngamzet ih leng thei ding cun, an nu le pa si maw, an mah kilkhawitu kha biak rem ta a tul theu. Company ah sum kan pek hnuah, Internet hmang thei dingin ni thum tal hngah a tul bangin, fala khal an sungkhat unau thawn remawk khal sehla, an mah ngaingai vun kawm ding cun hngah an t.ul thotho.\nConnection lak pek ahcun cak zet vek khi a bangih, hman nuam kan ti duak bangin, fala khal vun ngai pek ahcun an zia an thup mawi aw laiih, nunze mawi zet khi an rak bang sung theu. Can a hung rei ih, connection a siat leuhleuh, Company pawl hnenah phone a tul, pek le pek ah, cubang in, nunau khal maw, can a hung rei cun an nun zia an thup mi cu a hung lang vivo ih, ngawl an hmang thok, an sungkhat kawm lala an t.ul t.heu.\nThla a hung kim zik cun, “Na connection can a cem zik thlang, zamrang ten connection kha renew sal aw” tiah mi a hun sim leuhleuh bangin, nunau khal in, cumi kha mi na tuah lo le, cutin kha tin na ti lo ahcun maw, kei cu… tiah tlangval pawl mi an hring t.heu.\nConnection a siat leuhleuh ih, nin a hung um cin ngaingai ahcun, “Khai anmah lawng Company um an si lo pi, Company dangah ka thawn ding” tiah kan ti theu bangin, nunau khal an ngol tam tuk ih, an thu a hung tam rei cun, “Aaaaa…. Nang lawng nunau an um lo, nunau dang thar hawl ding an tam” tiah an sim theu. A cem netnak ahcun, connection thar lak cu sumpai a let rori ih a cem t.heu ruangah la ngaingai lo ih kan um theu bang in, fala thar hawl cu thil olsam tuk a si theu lo ruangah, mai bu kel ah kua kan hreuh lala theu tiah tlangval pawl ih an sim mi ka thei.\non March 12, 2009 at 7:13 pm\nkei tla a dik ka ti na sa ti seh la ka thei ngai ngai hrih lo ih a si ding cu a bang ka ti


Nui thupitnak pawl - Chinland Today Media\nMarch 6, 2009 4:32 pm·0 comments\nZiang a si Nu…?\nIn hringtu, hnawi in fawhtu, rawl in fahtu, tong in zirhtu, feh in zirhtu le pitling in duhsak ih thlacamnak thawi in kilkhawitu cu “Nu” a si.\n“Nu” timi tongfang cun mi lung a tizurih thu tampi a khihhmuh bet. Nu neilo pawl theih ih nu ti, thu rel hi nui tansan zo mi pawl hrang ahcun a ningnat thlak zet. Nu cun damlo caan ah maw!! Kafa hniangte na tuar aiah keimah in tuar sawn thei sehla ka va duh ha ee!!!\nTiin an duhdawtnak aw nemte thawn mi an awi. Tongnak ih “Nu thlum pa al” an tivekin kan nu hnenah zual kan ko tam sawn. Inn kan thlen veten kan hlam theumi cu “Ka nu teh” ti hi a si. Nu cu zo cio khalin kan ngaina. Mirang pawl tla cun an tongah Mother-Language an tiih an suahnak ram hmin ah Mother-land ti tiang in an ko.\nGeorge Hebert in “Nu tha pakhat cu zirhtirtu Za thawn a bangrep aw a ti. Leitlun mifim, cathiam hminthang pawl an thansonak san le an hminthannak san an suh tikah ka “Nu” ruangah, hitivek dinhmun ka thleng an ti. Nu tha an rel theu mi Monica cu a fate a duhdawt zetmi Augustin in a thu ngailo in leitlun nuamcennak ah a caan a hmang.\nA nu Monica cun, cat bang lovin mitthli thawn a hrangah thla a cam ring ring cutikah Pathian in a thlacamnak a sangih a fapa cun Rom 13:13 a siar ih a piangthar ta riai. Cutikah ka nui thlacamnak ruangah a si ti a thei ih a nu lungawi thu sim dingin an khua Africa ah a tlung sihmansehla athlen-ni cu a nui ruak ni a rak si.\nAugustin um ngaihnak theilo beidong cun “Ka nu rak thei fel sehla cu a hlan khuapiin Pathian ka rak thangthat ve ding nan, “Nu” in peleh hnik uh an mah hmang in lei tlun ka ti dang lam ding a ti. John Newton “zuri hmangpa” anti ruangah a nu ningna zetin hmun a phiah le pakaan a khawlh phahin John Newton hrangah a thla a cam.\nCutikah a piangtharih John Newton zuri hmangpa an ti theu mi pa cu a nui thlacamnak ruangah John Newton Pathian thu simm thiam pa tiah an ko sal. Culawng hman silovin Pathian thu thangtha simthiam dang pawl hotu tiangah a cangta. Curuangah Nu cu mi hmuah hmuah hrangah an sunglawi in an thupi!!!\nNu a tul zia hi\nTorrey cun, “nu diktak si tlukih hnazah kai nunau hrangah a umlo” a ti. Nu ti men hman ah mi, a hnem diaido ih Nu sihi mi a hleice cuang hrang khal a si. Leitlun ih cawlman dah lo ih a thuptei hnatuan-buai ringring pawl cu nu hi, an si. An buaizia cu sim theih ding rual a silo, inn leng pawl biak a tul.\nFate rawl fah atul, rawlsuan tul a phunphun tuah in an cawl man dahlo. Asinan cuvekih hna harsa leh zai cu “Nu” cun olsam ten atuah fel thluh thei. Curuang nu cun Nurse, Doctot, Pasror, Zirtirtu, Inspector, Adviser, Home minister, Officer tvp A zaten an cem theh.\nNu cu zohman in an ruai ciamco dahlo nan, amai inn sungsang ah missionary hna khal nasazet in a tuan, zingpit ihsin zanlam ni tlak tiang cawl men lo in hna a tuan, Nu hminthang zet Mother-Teresa khalin “thlacam aicun bawmtu ih kut a duh um sawn deuh” a ti.\nNuam tete ih a thangso minu pawl cun hotu hna an tuan ih miih tihzah khal an hlawh. India ram ih Hospital hminthang pawl a din suaktu pawl khal nu pawl an si.\nJudah pawl tla cun nu hi an ngaisang hleice. Pathian hi hmun zakip ih a um lo ruangah nu pawl hi in kil khawitu dingah a tuah an ti hnge hnge. Rualvah hnih te Erminio le Chapin cun “Nu timi a um sungah cun leitlun ah tihmi kan nei lo ding” an ti ih betah nui duhdawtnak hi ziangtik hmanah kan simfiang thei dah lo ding an ti bet fawn.\nNapoleon thu an sut ih French ram in ziangha a tul mi bik tin an ti? Anni cun “French ram in thil dang hmuah hmuah hnak cun “Nu” hi a tul bikmi a si” a ti. Curuangah lei ram caar ih van ruah ti thiang a tul bangin nu hi kan khua le kan ram a that theinak dingah kan tul ve a si. Nu a pawimawh zia hi simfiang a va har em !!!\nA neitabik ah…\nNu hamtha cu ziangtluk a inn-sang, a khawpi hrangah a sunglawi ding! Bible ah nu hleice-cuang kan hmu, cui pawl cu Sari, Rebeki, Ruth, Hani, Abigail, Mary (Jesuh nu) pawl an si. Hiang pawl ruangah an khualipi, nun an ti nuam ih bakah an mipi an thanso ti kan thei.\nIndia Independent an ngahnak saan an suh tik ah “nu pawl ruangah”a si ti in hotu pawl le mipi pawlin an phuang. Nu ih mizia cu tangdor ih ti niapni tei um a si ruangah caan tampi cu thil nasa zet le tha zet hman phuangsuak le tuah ngamlo ih an um theu. Sihmansehla nu ih thupitzia le tangkai zia cu phuan le rel hman tul lo in a mahte a lang sal suak sal theu.\nSpurgeon in, ka nu in ka kut kai tahrat in “Van cung um kan pa” ti in zirh lo sehla Pathian a um le um lo hman ka thei lo ding a ti. Cuvek thotho in Anna Jerves in a nui duhdawtnak cu hlu a ti emem ih, amai nu lo khal a duhdawt theh ih Mother’s Day timi tiang dintu le tuahsuaktu ah a cang. George Washington khal ziangruangah U.S. President dinhmun tiang na thleng thei ti ih thu an suh tikah Nu tha tak ka nei sisi tin hnangam zetin a sawn hai.\nCuruangah kan nu le ti lungawi hi kan lei ba a si. Nui duhdawtnak a thei lo pawl khalin thei fiang kan tum kei uh. Ka lei Pathian ka “Nu” na nunsimnak le na thlacamnak ka hrang thlifim dai zerzo te bangin ka hnen a ra thleng. Kan nu mitthli tlatertu maw an hna ngam ter tu so kan si.\nNui hla fing tawite\nKa nauhak laiah zo in I cawi?\nTongthiam loin zo in i paw?\nKa dam lo ah zan in men\nKa ei ding in pe theu\nRual pawl daan in zirh\nKa hrang thla in cam sak\nA sung lawi ka nui duhdawtnak.\nA Nu neh lawn Hleitawl a vuak


Tawlrelnak Sersuak - Chinland Today Media\nNovember 4, 2012 11:18 pm·0 comments\nBible Siar Ding: Jeremiah 18:1-12\n“Beel tuahtu in tlak in a duhduh a tuah vekin Israelmi nan parah tuah theinak ka nei ve lo maw si?\nTlak cu beel tuahtu kut sungih a um vekin nannih khal ka kut sungah nan um.\nThil-hraw (raw material) pakhat ihsin thil ttha pakhatkhat va tuahsuak thei cu mi thinlung nehzettu tontehnak pakhat a si. Hmun pakhatkhat kha rong neimi sii pakhatkhat kan hnih tikah siseh, ttongfang pawl in thuanthu kan danglamter tikah siseh, tlak in beel pakhatkhat kan sersuak tikah siseh, a netabik kan suahpimi thilri in a hmaisabik ih kan rak hmuh taami thilri kha kan thinlung mitthlam ah a taangta a si.\nPathian in Amah le a minung pawl a simi zumtu kanmah pawl thawn kan pawlkom awknak thuhla ih thutak kan theih fiang theinak dingah beel tuahtu le tlak tahtthimnak thawn a sim. Tlak leilung cu an kom aw ringring lo. A caarzet caan a um thei ih a beekzet caan tla a um thei. Cutikah kan tuah duhmi beel pianhmang (shape) cu kanmai’ duh vekin sersuah theih a si lo. Beel tuahtu in tidai malte maw, asilole tlak leilung malte maw a bet thei, asilole a tuah lo mai thei.\nSersiamtu Pathian, beeltuahtu in Amah ih tumtahmi hrangah tawlrelnak a sersiam ih a duhmi beelkheng (vessels) pawl kha amai’ duh vekin a seemsuah a si. Kan nunnak sung ihsin a duh lomi pawl kha la suak tahrat in a hlonhlo thei ih a dang pawl tla laak in a kom thei. Asinan A minung pawl cu ziangtik hmanah a thlauthla dah lo. Pathian cu Amah sunloih thangtthattu le Amah riantu kan si theinak dingah zumtu a fahniang pawl kan nunnak sungah sersiamnak hna cat baang loin a ttuan ringring a si.\nSersiamtu Cungnungbik Pathian in kan nunnak sungah ziangmi kha ziangruangah a sersiam timi hi kan thei ttheh thei lo men ding. Sihmansehla ziangmi so kan ruahsan ding? Nang le kei cu Beeltuahtu kan si lo.\nBawipa Pathian, ka hrangah a famkimmi beeltuahtu na si ruangah ka lungawi. Na tumtahmi tlinsuahtu dingih sersiammi ka si zia in theihter awla in sersiam duhsannak lo rinsan thei ringring dingin in bawm hram aw.\nBeel tuahtu in ka nunnak sungah ziangmibik so a sersuak? Tuni ah Amah ka rinsan zia teh ziangti’n so ka langter thei pei?


ASiat Thei Lomi - Chinland Today Media\nAugust 22, 2009 11:54 am·0 comments\nAmah cu milai tuahmi Nunphung le Daan in puithiam cang mi a si lo;\ncem ni nei lo nunnak ih huham thawngin a cang mi a si. –Hebru 7:16\n– Saam 110-112\n– 1 Korin 5\nBoruak zingzoitu cet leilung ih a kir saal tikah a ranglam cu aw ih a feh rangmi hnakin a let 25 in a rang sawn ih a satlam cu Farenheit 3000 lai a saa. Curuangah kaang lo dingin lei tlap tete 34,000 thawn a tanglam an kham. Cuih lei tlap tete pawl cu a siat thei lomi, caktuk ih a rawt awmi cet kaang lo dingin khamnak a si.\nThihnak le siatralnak hih leilung tlunah a siat thei lomi thil taktak cu a um lo. Bible in a siat thei lomi nunnak thu in sim. Jesuh Khrih le Daan ih hnattuannak tahtthim in, “Amah cu milai ih tuahmi nunphung le daan in puithiam a cang mi a si lo. Cem ni nei lo nunnak ih huham thawngin a cang mi a si,” (Heb. 7:16) a ti tikah a hmanmi Greek ttong “cem ti nei lo” hi “siat thei lomi” ti a sawh.\nMessiah cu kan puithiam saangbik a si ih kan sualnak ruangah a puithiam hnattuan kha a nunnak pek in ttuan a ttul. A thawh saalnak in sualsir ih a zumtu hmuahhmuah hrangah kumkhua luatnak in pek.\nHarhdamnak, pehtlaihnak le sumpai kan sunral tikah kan nunnak siatral vekin kan tuar ttheu. Zumtu cu zianghman in Thutak (the Truth) thawn in tthen thei lo. Khrih thawn kan pehzom awknak in a siat thei lomi a nunnak in ttawm ding thu in kam zo a si (John 14:19).\nMangbangza ni, tuarnak hmuahhmuah a cem ni,\nA sunglawimi taksa ruangpi cu amai’ taa a bang ding;\nPathian uknak sungah siangpahrang le puithiam kan si ding,\nA tokham kiang cu upatnak le sunlawinak thawn a khat.\nPathian kut sungih a kilhimmi pawl cu,\nzianghman in a hnin thei hngai dah lo ding.


Brazil ram ih Zuk bang nawn an hmu mi cun Online ah thu elawknak a suakter | Falam Online Media\nBrazil ram ih Zuk bang nawn an hmu mi cun Online ah thu elawknak a suakter\nJuly 16, 2020 July 16, 2020 admin\t0 Comments Thuthang danglam\nThingtanmi sungih danglamzet, zuk vek deuh lang mi cun Brazil ram online ah thu elawknak a suakter.\nKandung tlawngkai ni 4, Brazil, Itaquiraí khua siipin pawl ih thingtannak ah an hmusuak mi a siih, thingtantu pawl khal an mang a bang zet.\nThingtannak ih telvetu cozah hnaṭuan Odimar Souza in zuk vek deuh nawn a lang mi thingtan cu inn ah a tlun ih a zuk hnu ah online ah “thing kan tan lai ah ka rualpa in phengphelep vek nawn thil a hmu ih thing kan tan suak hlan ah kan hman mi hluah (Chainsaw) a kiak. Athar kan bun ih kan tan suak tikah a sung ah hivek zuk a um” tiin an hmuh tonmi ca tawite thawn a tar.\nZuk a tar mi cu Brazil ram social media ah a lar ih a hmutu pawl in an hmuhdan a phunphun in a rel.\nMi pakhat in “Larawknak pakhat a si. Bible siar aw la na thei ding”. Pakhat in “thil ziangkim ah Pathian hmuaihmel a lang”, “thil neh langmi men si. zianghman si lo” tiin a phunphun in an hmuhdan an ngan.\nAsinan biologist expert Fabiano Izidoro cun “hivek thil cu simfiah theidan a phunphun in a um. A kheunak hmun ih zir khal a si. A keu ṭhanglian lai ah a cell siatnak ruangah khal a si thei. Lole, a kiangkap ih chemical elements a hiip nak ruangah khal a si thei. Curuangah thingkung nan tannak hmun ih leiram umdan pawl zoh sehla simfiang a olbik ding” tiin a sim.\nBrazil ram ah hivek, Pathian hmuaihmel vek dueh lang mi thiri thuhla elawknak a suak thei zet ih, Fabiano Izidoro cun “mero kan zoh tikah kan mitthlam ih um mi zuk vek ciah ka suak terthei vekin thilri pawl khalah kan duh mi, kan thluak ih ruat mi zuk ka hmu thei ve a si” tiin a sim.\nNangteh zingtin na zum?\n← Mit Siibawipi FALAM a thleng zo\nDelhi in Meithal hmangin Thlisia A Do Thok →\nUS : South Dakota ah feet 7 sau Dinosaur Luruh an hmu\nKhualtlawng sukso vehvaitu neitamzet Leitlun Sam saubik Khua\nDecember 13, 2020 December 13, 2020 Ni Hnem Sung 0\nMegan Fox in a Pasal le Fa 3 Tanta in PaThlawi MGK a Dawi


Kum 20 Mi Chin Tlangval Salai Cungte Cun A Ha In Fangfai Dip Khat Le Bike Khai Thei – Vapual Auaw\nKum 20 Mi Chin Tlangval Salai Cungte Cun A Ha In Fangfai Dip Khat Le Bike Khai Thei\nAugust 21, 2020 vapual auaw Chin Thuthang 0\nChin thuanthu ih micak pakhat mipi theih zetmi cu thuamcak tiah kan theih lar zetmi a si ih tui dinhmun khalah Chinmi in thuamcak vek micak kan nei ih amah cu kum 20 mi Salai Cungte ( Cung Ven Ham ) a si.\nNovember 11,1999 kum ah Haikhawl khua ah a suak ih 2001 kum ah Tahan ah an ṭhawn. A pa cu U Bual Ro Thang a si ih a nu cu Nu Tha Hlei Awi a si. Suahpi nunau pahnih an si ih Salai Cungte cu naute sawn a si. Pi 5 le zungpi 4 ih sang a si ih 49-50kg tlukin a taksa a rit. A cahnak bikih lar cu a ha in thilrit a kai thei zetih fangfai dip khat le bike pakhat tivek cu hridai in an ṭawn hnuah a ha in a kai thei. A ha rori in thilrit a kai theizat cu cuai 120 hrawng a si.\nHivek ih cak dingah ei le in danglam ciamco a ei lo ih kan ei vek ,kan in vek in a si. Asinan, taksa cangvaihnak a nei ringring ih a ha ṭha dingah thilthlum a ei lo, thil thur lam a ei tam. Cakvak ding cun zuk le hmawm tham lo a thupit thu Chin mipi a simthei ih taksa cangvaihnak khal tuah thei ringring a ṭhat thu a rel. Video –\nChin mipi hnenih a cah duhmi cu khat le khat rel aw culci le do aw ruri men loin thazang pe aw thiam ding, duhdawt aw ding tlunah thleidannak neih lo ding timi pawl an si. ( CMPT )\nKhualtlawng Mawtaw Ih To Fala Hnen In Ting 1000 Lenglo Man Rittheih Sii An Kai\nCovid 19 Darhsal Ruangah Rakhine Ih Tlawng On Zomi Khar Thluhsal Dingin Thusuah


Prince William Tei Nupa in Photo zeih Sak An T'ul lo - Chinland Today Media\nOctober 7, 2014 11:09 pm·0 comments\nMilar tam sawn ih an huat thei zet mi photo rak zeih rero tu pawl hi an si. Cu vek in Prince William le Kate Middleton tei nupa khal in an naute thar ding thuhla ah, photo zeih tu pawl le reporter pawl an t’ul lo thu le, pal kai hnaihnai lo ding in an sim hai.\nBuckingham Palace cun thu pek a tuah ih, an fapa, Prince George le a um tu pawl hi reporter pawl ih an thlun rero hi cu t’ha an ti lo ih, hihi daan vek in hi reporter hngal taktak le photo zeih tu pawl dawi hloh ding in hmai an nawr rero lai ti’n a tarlang. Kan dungkar ah photo zeih tu Nirah Tanna cun Lodon park pakhat ah George le a um tu a thlun rero tih theih a si ih, hi thuhla khal rel fel ding ih buaipi rero lai a si.\nBuckingham cun George hi leh hnu ahcun mipi hmai ah a lang leh ding ih, cu tik ah nan duhduh in nan cim buai thei leh tuk ding. A sinan tu hrih ahcun a nauhak tuk lai ih nun dan pa ngai in nun ter hrih ding in a ngen asi.\nSiangpahrang Fapa Tei Nupa Lakah Cun One Direction Khal An Um Dan An Hloh Ve


Euro 2012 Ah Spain In Nehnak Co - Chinland Today Media\nJuly 2, 2012 8:59 am·0 comments\nTuini 2nd July 2012 Euro 2012 bawhlungsitnak ah Spain le Italy an tawngaw ih Spain pawlin 4-0 in an neh. Euro 2012 ih laksawng ropizet cu Spain ram ah phurh tlung a si. Nasate in an lek ih a hrek khat an leh hlan ah Spain pawlin goal 2 in an neh. Asinan, Italy pawl cun neh thotho ding ruahsan salin cawlhnak an neih hnu ah tha thar thawh in an lek sal. Asinan, Spain cun awlsam zetin goal 1 an thuk vukvi sal.\nCutin, Italy pawl hrangah thinlung thanauzet nak a si thlang. Tha thlah loin Italy pawl cun taan an la rero ko nan goal 4 thleng Italy lam goal sungih a luh tikah tikcucan khal in a daih thei nawnlo ih Spain pawl cun nehnak an co. Spain lam taantupawl cu an thawm le an vang tuar ding a si lo. Culaiah, Italy mipipawl cu riahsia in an um ih hleiah a lektupawl tiang in an tap.\nSpain cun leitlun ah thuanthu ropizet an ngansuak ta riai. Spain bawhlungsitpawl kai hruaitu Vicente del Bosque hi Christmas hlan deuh ni reilote ahkhan 1950 ah a rak suak. Real Madrid ah kum 14 sung a rak lek dah ih nehnak vei 4 lenglo rak la tirtu khal a rak si dah. Cuihleiah, Spain ram aiawh in vei 18 lenglo 1975-80 lai ah a rak feh suak. European Championship World Cup tiang hruai theitu cost ropi pahnihnak a si.\nThingkung Milaipa Hrangah Nunnak Thar Khaweng A Vang Ve Ta!


Nauhak Kum 7 Mi In Bomb A Sar Ih An Lekpi Rero Laiah A Puak, Nauhak A Thi Ih Midang Hliamhma An Tuar – Meifar\nShan State, Hopon Township, Mong Pyin khua ah mipa nauhak kum 7 mi in bomb a sar ih an lekpi rero laiah a puak. April 26 sun ah tikawng kiangkap ah nauhak pawl an lek, cutawk ah bomb a sar ih bomb ti an theithiam lo. Leknak men ah an ruat.\nBomb cu an inn ah a tlunpi ih an lekpi rero laiah a puak thutthi, nauhak kum 7 mi cu a hmun ah a thi. Nauhak dang 3 in hliamhma an tuar, innsung ih um tleirawl kum 17 in hliamhma nasa zet a tuar ih a kut voihlam an tan.\nAn khua lal in, “Lamzin kap tikawng ah an lek ih bomb a sar, milem te ah an ruat ih an tlungpi. An lekpi rero laiah a bomb ih a hmun ah nauhak pakhat a thi, nauhak 3 in hliamhma an tuar ih siizung ah an tuamhlawm rero lai.\nMithi cu a sun ah kan vuiliam, phun 10 exam tuah tleirawl kum 17 mi ih voihlam kut khal bomb puak hliamhma ruangah an tansak. Innsang harsa zet an si ih siivai leinak ding hrang bawm an ṭul tuk” a ti. An khua kiangkap ah hriamkai SSPP/SSA, PNLO/PNLA le ralhrang pawl an cangvai ṭheu.\nKhuasung mipi pawlin zovek hriamkai khal nan silen kan khua kiangkap ih nan kammi bomb hi ra thianfai sal uh’ tin an ngen. Tualsung mi pakhat in, “Bomb a puak thutthi ruangah mipi cu kan lau tuk. Hmuan feh ngam khal an um nawn lo, caw le naa khal hmuan ah an thlah ngam lo” a ti.\nMATC / MDF Hriamkai In An Policy Ah Min Aung Hlaing Do A Ṭullo An Ti


Ralhrang Pawlin Nupa Tuakkhat An That – Meifar\nMandalay, Pyigyidagun khua ih um Ko Theh Htwe Maung le a nupi Ma Niang cu ralhrang pawlin an kai ih an kap that. An thih thuhla hi an sungkhat hnenah an sim thei lo ih ralhrang pawlin an urkang.\nKo Theh Htwe Maung tei nupa cu PDF pawl nan bawm tin December 14, 2021 zinglam nazi 11:00 hrawngah ralhrang pawlin an inn ah an va kai. Ralhrang pawl cu mipum 30 hrawng an si ih motor pahnih in an inn ah an va feh, an nupa in an hruaisuak ih innsung ah an fapa kum 10 mi lawng an tan.\nAn sungkhat in, “December 13 sun ah an ra kai ih thusutnak hmunpi ah an hruai, December 14 sun tiang an hrem, thu an sut rero. Ko Theh Htwe Maung cu thu an sut ih zianghman ka thei lo a ti, ralhrang pawlin na relsuak lo asilen na nupi hi kan hrem dingih kan that ding tin an hringhro.\nKo Theh Htwe Maung in “Ka thei lo” a ti sal ruangah a mithmuh ah a nupi cu an kap that, Ko Theh Htwe Maung cu a thinnaa tuk ih a au, a tal ciamco ruangah an kap that ve hngal. December 15 sun ah zohman sim thei loin ralhrang pawlin an urkang, an innsang pawlin tualsung palik sakhan ah an thuhla an va sut ih an thi zo thu an rak sim” a ti.\nThlisia In Philippines Ram A Nuai Ih Mi 208 An Thi


Operation ih Naute neih ding a Pasal sungkua pawlin an duhlo ruangah mahte thataw - Buannel News\nNovember 29, 2018 Buannel News HEALTH, Latest, NEWS, World News 0\nNunaupawl hi zangfak an va um tak em. Ṭhen khat Mo (nunau) tla cu pasal Nulepa in zoh ṭha duhlo, zawng-um zoh ih zoh, pasal farnu le pawlin an hua, ṭhen khat tla cu pasal farnu ih velh tuar tla an um rero, inn lamah ziangkim tuangtimtu an si, pasal sungkua mithmai zoh ṭul. Cuhnu ah harsa zetin Naute an vun nei bet. Hivekih harsa an um lai ah, ṭhen khat nunau an sile pasal kha ṭihzah hna thiam lo, pasal nulepa, pasal sungkhat khal ziangih siarlo an rak um ve lala.\nNunau asilole Nupi hi duat an rak ṭulzia le enkawl ṭhat an ṭulzia hi a thupi tuk. Sibawi thiamsang ih an simnak ah, Nunau in naute a hrin tikih a pumna khi, minung kan ruh pahnih kiat tlukin a naa tiah an sim. Nupi a duat thiamtu cu anmah an hlawk laklak men khi a rak si ziar.\nTuiṭum thuthang hi mak danglam tak cu si, ziangtlukin so a thinnat ih a riahsiat ding? China ram ih Nupinu pakhat, kum 26 mi cu nau a pai ih a hrin thla a cu thlang, a pumsung ih naute cu a tum tuk ruangah normal in nau a hring theilo ding ruangah operation a ṭul tiah sibawi cun a sim. China ram ah hin ziangvek dinhmun an si khalah Operation ih nau neih ding cun pasal sungkua ih lungkimnak lakta tengteng a ṭul.\nHi China nu naupai khal Operation ding a si vekin a pasal sungkua pawl hnen ah a dilnak le sim theihnak a nei nan, a pasal sungkua pawlin an lungkim ta riai lo. Sizung an um lai ah sibawi rori ih a simmi cu a sungkua pawl khalin an thei, amah khalin khukbil in vei hnih rori a dil nan, operation loin normal te ih nei dingin hramhram in an fial thotho.\nSibawi in le a pumsung ih um Naute hi a Lu a tum tuk ruangah a suak theilo ding, operation ṭul tiih a nemhnget zomi a si fawn. Naupai’ Nu cu a thinhar le ninghang riahsia mangbang anhai tuar loin, sizungpi dot 5 nak ihsin a dawp ih, amah khal siseh a pumsung ih um naute khal siseh an Nufa in an thi cih tiah an sim.


Ramsa tinkim ih Bawinu Maria | Radio Veritas Asia\nRamsa tinkim ih Bawinu Maria\nBawinu Maria cu Bawi Jesuh duhdawt nak thawn a kilhim tu nu asiih, a tu ah nat nak hma thawn a khat mi leilungpi cu nu ih duhdawt nak le thinlung sungih tuar mi nat nak pawl a kilhim. Fapa cu thinglamta ih tuar nak vekih nat a tuar rero tu mi harsa farah pawl le an thil tuah mi ruangih a siat mi leipar ih ramsa pawl zaten hrangah nat nak a tuar.\nBawinu ih dinhmun cu a thleng aw thluh ih, Bawinu cu fapa thawn vancung ah a um ih, rannung pawl in a mawi nak an thangthat. Bawinu cu thuphuan sungih lang ter mi ni thuam hruk in, thlapi pal in a lu parah arsi 12 a um mi Siangpahrang lukhuh a khum tu a si (Thuphuan 12:1). Bawinu vancungah hruaiso a siih, Bawinu cu ramsa tinkim ih nu le Bawinu a si.\nThih nak ihsin a tho sal tu Bawi Jesuh thawn sersiam mi thenkhat cu a famkim mi mawinak ah a cang. Bawinu cu Bawi Jesuh ih nunlai ih a cang mi zaten a thinlung sungah khum in a ruat (Lk 2:19,51) . A tu ah cun a mah cu ziangtinkim ih san a thei. Curuangah kanmah pawl cu hi leitlun dinhmun cu Bawinu ih ngah mi hmuh ton mi pawl thawn zoh thei dingah Bawinu hnen ah bawm nak dil a theih a si.\nA mawi mi innsang ah Bawi jesuh le Bawinu kiangah pa Joseph a um. St. Joseph cu a zangfah na pek awk nak le hnatuannak in Bawi Jesuh le Bawinu kha thaten a cawm ih, anmah pawl cu a tha lo mi Siangpahrang Herod ih thil tha lo tuahnak in a kilhim ih Ezipt ram ah a hruai.\nBible cathianghlim in St. Joseph cu mi tlaitluang, dam cak ih hnatuan zuam tiin an lang ter. St. Joseph ih nunnakah thatnak khal hmuh asi. That nak cu thazang mal pawl ih hminsin nak siloin, a cak ngaingai mi, dinhmun a phunphung ah felfai ten thei thiam tu, zangfah nak thawn khat in a tul mi bom nak pe dingah man cia ih a um nak a lang ter.\nCuruangah kawhhran cu St. Joseph hnen leilungpi ih Khristian kawhhan kilkhawitu Mithianghlim tiin an hminsin. St. Joseph cu kiangkap ziangtin kilkhawi ding thu a zirh. Kanmah pawl thazet in hnatuan dingah, Pathian kanmah pawl kilkhawi dingah tuanvo a pek mi leilungpi cu ziangtin duh dawt nak thawn kilkhawi ding thu a zirh.\nKiangkap, sumdawn nak, nunphung lam ih kiangkap fimnak. (Dec 2, 2021)\nSersiam mi thil pawl cu Pathian ih thluasuah pawl kha minung hnenih keng tu pawl an si.\nLeilung hnawng (cirhti suah) nak hmun pawl cozah pek nak parah Srilanka Catholic Pawlpi in dokalh (November 11, 2021)\nPope Francis le a dang Khristian hotu pawl komaw in ‘leilungpi humhim dingah’ hmaisabiknak thuthan an suah. September 7, 2021


Justin Bieber le Selena Gomez An Duhdawt Sal Ding A Bang E! - Chinland Today Media\nJuly 7, 2013 12:00 pm·0 comments\nTulai mino tamsawn zikte ih buaipi mi Justin Bieber 19 le a fala hlun Selena Gomez thu hi an tharthawh sal. Kum hni lenglo duhaw tuk ih an um hnu ah kan dung kum December ah an duhawk nawnlo le duhdawtnak hri phang pakhat hman a um nawnlo thu an sim.\nAsinan, tulai an thuthar pawl zohsal tikah hmun khatte ah an um tlang thei sal ding a bang. Tui an zukih mitkharh dum veve le hmursen nawn ih an tar mi hi Justine Bieber ih rak tar mi a si. Justin Bieber cun tui an pahnih mitkharh thawn an um tlang lai hi a tar ih a hnuai ah “Mi’h thin kekkuai tertu” tiah a tar. Hitiih a tarlang ruangah Bieber cun Selena a ngai duahdo ti a lang.\nDaily Mail le thuthang dangdang pawl zoh tikah an duhaw sal ding a zum um nasa. Kan dung baihte ah Oslo ah Gomez concert a nei ih cunah Bieber in a thlun ih party khalah an feh tlang tiin an tarlang tam nasa. Tui July 4 khalah hmun khatte an an zuk aw sal le party an feh lai an rak zuk man tiah an sim bet.\nAsinan, Gomez ih rualpipawl cun Justine thawn an kawpaw sal ding an duh thei lo. Gomez ih rualpi zaten in Justine an hua zo ruangah an kawp awk asi ahcun Gomez hin rualpi tamzet a hloh phah ding. Asinan, Gomez cun supaw theiloin a kawp thotho dingah zum a si.


Muse Ah Ralhrang Kuthnuai Pawl An Sualaw Ciamco – Meifar\nMuse Ah Ralhrang Kuthnuai Pawl An Sualaw Ciamco\nMyanmar-China ramri ih um Muse khawpi ah ralhrang kuthnuai ih cangvai rerotu hriamkai pawl cu an sualaw ciamco. Muse ramsung ah himi pawlkom pahnih hi an rak kapaw ciamco zo ih mithi le hliamtuar khal an um, cumi thuhla cu ralbawi in va cinfel sak dingin ava feh ih an kuthnuai ih um hriamkai pawlkom in ralbawi cu an rak cohlang lo.\nTualsung mi pakhat in, “Tatzin ralbawi ara ih an rak cohlang lo, ṭongkam an el’aw ciamco. Kan duhduh kan kap ding, tatzin ralbawi ih zianghman rel ding anei lo an rak ti. Ralhrang pawlin an cawmmi hriamkai pawlkom hi an control thei nawn lo, an pehtlaih awknak khal a ṭha nawn lo” a ti.\nDecember 29, 2021 zan ah hriamkai pawlkom pahnih cu an tongaw ih lamzin laifang ah an sualaw ciamco, an sualawknak ah hriamkai pakhat a thi ih pathum in hliamhma nazet an tuar.\nMuse ramsung ih um ralhrang kuthnuai ih cangvaitu hriamkai pawlin an pule ralhrang pawl ih thu an lung nawn lo, ralhrang pawlin hriamkai pawl cu khausung ah uniform hruh in vaksuak lo ding, khuasung ah meithal keng lo ding tin thu an pe nan an thlun duh lo. An sualawk zan khalah uniform an hruh thluh tin kiangkap um pawlin an rel.\nTualsung mi in, “Ahlan hnakin hriamkai pawl hi an puarthau deuhdeuh, mipi hrangah cun thinphang ding aum ciamco lo. Ralhrang pawlin thu an nei nawn lo ti a theihtheih” a ti.\nIndonesia Dawithiam In An Ram Bawlung Sit An Neh Theinak Dingah Thawinak A Tuah Nan 4-0 In An Sung\nPDF Thawn An Pehtlaihaw Tin An Kaihmi Fala Cu An Suah Zalen Sal


Ziangkim Na Hlan Nan,Nupi Ih Lo Nei Duh Lotu Mipa Na Heek Thei Thlang Ding – Times Of Chinland\nLeitlun thiamnak a san vivo bangin ram hruaitu pawl khal in daan thar phunphun an tuah bet vivo ih a tha le tha lo cu a um ve. Kan ram myanmar khalah Nunau pawl hrang daan thar thazet tuah a si ih Mipa pakhat in nupi ah ka lo nei ding ti tahrat in nupa vek in nan um tlangih a lo neisal duh lo a sile, thuthennak innpi ah na heek thei thlang ding.\nFala le tlangval ngaizawng aw cu nupa vek in an um zo ih mipa in nupi ah a nei duh lo a sile ,Nunau sawn in daan vek in a heek thei ih kum 5 sung thawngthlak theih a si. Kum 5 sung ti a sinan, an thu umdan ih zir in mipa cu kum 5 aiih tam khal Thawngthlak thei a si.\nCulawng siloin mipa pakhat cun nunau pakhat cu a nupi vek in a hmangih nau a raih hnu ah a nei duhsal lo a sile ,kum 7 Thawngthlak theih a si. Asinan,Nunau pawl hi Evi ih cithlah an si bangin thuphan rel an hman tuk ruangah an tongmi pohpoh thlunsak theh an si lo dingih daan vek ih ziangkim fehpi ding a sisawn.\nHimi ah Nunau in heeknak zianghman a tuah lo a si ahcun buainak zianghman a um lo ding. Heeknak a tuah a si khalle heek theinak thazet a neih a tul ve a si.\nKum 43 Sung Thawngtla Dingih Hremtuar Evan Lar Boih


IHBURLEN pictures THUANTHU TAWI - IHBURLEN\nIHBURLEN pictures THUANTHU TAWI\nMay 17, 2020 admin ZUKNUNG 0\nHi hlanah Chinmi in zuknung zoh ding kan nei phahphah. Asinan, thapetu mipi lam tlaksam tuk ruangah maw, sumlu harsatnak ruangah maw, sunzom in tuah theitu an um nawn lo. Cu tikah kan miphun kan na. A hleice in thangthar nonawn pawl in miphun dang zuknung zuun ah an uai thluh.\nCumi cu tuar na in, kan miphun in kan tulsam zetmi Chin zuknung sersuak dingah ‘IHBURLEN pictures’ timi 2016 kum ah din a si. Kan din thok ihsin tuni tiang sumpai zianghman kan nei lo, mipi thazang peknak ring liolio ih dinmi a si.\nA hmaisabik ah Delhi ih khawsa Chinmi raltlan dinhmun pholangnak zuknung ‘SANTISUAR’ timi 2016 ah kan zuk. Sim zo bangin lolak rori in kan thok ih Lemcangtu, in telpitu le cameraman khal hlawh man kan pek thei lo lawng si loin anmahte suncaw, lam caw tumaw in kan zuamtlang hai. Cutin Pathian lam hruainak in 2017 ah thangzamnak (release) kan tuah thei. Mipi in thazang in pe zet. A hleice in Pu Lian Cung Nung Yangon, Francis Lal USA le Sadaw Tefa (SGP, USA) um pawl ih sumpai bomnak in zuknung pitlin thei fang kan si.\nCun, CHIN PAWLPI, USA in USA ram sung a zuarnak tuanvo in laksak hleiah 2017 ih an tuahmi Chin Kum Thar Puaipi ah thangzamnak in tuahsak ih an khuallian Pu James Dar Ro Thang in release nak a nei. Himi ah bulpak in lungawithu kan sim duhmi cu Pu Ngin Za Pum a si. Amah in in tawlrelpi hlah sehla thuhla a feh ding zat a feh lo men thei. Europe Falam Community khalin Europe ram sung in zuar bawm ih kan tha a tho zet. Ram sung ram leng thapetu kan phu lo zetin kan ngah. Kan tha a tho ngaingai.\nPeh vivo ding….\nRinsantlak Salai Nhgepi Thian Uk Thang